Temeljem članka 11. stavka 1. i 5. Zakona o pravu na pristup informacijama („Narodne novine“ br. 25/13, 85/15 i 69/22) i članka 47. stavka 3. točke 24. Statuta Grada Vukovara (Službeni vjesnik Grada Vukovara br. 4/09, 7/11, 4/12 7/13, 7/15, 1/18, 2/18 – pročišćeni tekst, 7/19 – Odluka Ustavnog suda Republike Hrvatske i 3/20) Gradonačelnik Grada Vukovara 30. prosinca 2022., donosi

**P L A N**

**savjetovanja Grada Vukovara sa zainteresiranom javnošću za 2023. godinu**

I.

Utvrđuje se Plan savjetovanja Grada Vukovara sa zainteresiranom javnošću za 2023. godinu razvrstanih prema nadležnim upravnim tijelima Grada Vukovara.

II.

1. **UPRAVNI ODJEL ZA PROSTORNO UREĐENJE I IMOVINU**

1. Odluka o upravljanju i raspolaganju nekretninama u vlasništvu Grada Vukovara

2. Odluka o izmjenama i dopunama odluke o zakupu i kupoprodaji proslovnog prostora u vlasništvu Grada Vukovara

3. Odluka o utvrđivanju početne visine iznosa zakupnine poslovnih prostora u vlasništvu Grada Vukovara

4. Odluka o uvjetima i mjerilima za davanje u najam i prodaju stanova i kuća u vlasništvu Grada Vukovara

5. Prijedlog IV. Izmjena i dopuna Prostornog plana uređenja Grada Vukovara

6. Prijedlog V. Izmjena i dopuna Generalnog urbanističkog plana grada Vukovara

**2. UPRAVNI ODJEL ZA KOMUNALNO GOSPODARSTVO I GRADITELJSTVO**

1. Odluka o proširenju područja naplate parkinga

2. Izmjena Odluke o organizaciji i načinu naplate parkiranja

3. Odluka o analizi i vrednovanju učinaka upravljanja i korištenja komunalne infrastrukture i utjecaja upravljanja na lokalnu zajednicu

4. Izmjena i dopuna odluke o nerazvrstanim cestama

**3. UPRAVNI ODJEL ZA OPĆE POSLOVE**

1. Izmjena i dopuna Statuta Grada Vukovara

**4. UPRAVNI ODJEL ZA GOSPODARSTVO**

1. Strategija razvoja urbanog područja (ITU mehanizam)

2. Izmjene i dopune Programa raspolaganja poljoprivrednim zemljištem u vlasništvu Republike Hrvatske na području grada Vukovara

III.

Obrazac za sudjelovanje zainteresirane javnosti putem kojeg će građani moći uputiti svoje prijedloge, mišljenja i primjedbe na konkretne nacrte za koje je savjetovanje u tijeku te Obrazac Izvješća o provedenom savjetovanju sa zainteresiranom javnosti koji će nadležna upravna tijela nakon provedenog savjetovanja objaviti, a iz kojeg će biti vidljivo koji su prijedlozi građana usvojeni, a koji ne s obrazloženjem, prilažu se ovom planu.

IV.

Zadužuju se nadležna upravna tijela Grada Vukovara za provođenje savjetovanja sa zainteresiranom javnosti sukladno odredbama Zakona o pravu na pristup informacijama, a temeljem ovog plana.

V.

Zadužuje se Upravni odjel za opće poslove za objavu i dostupnost ovog Plana na službenoj web stranici Grada Vukovara.

VI.

Ovaj Plan stupa na snagu danom donošenja.

REPUBLIKA HRVATSKA

VUKOVARSKO-SRIJEMSKA ŽUPANIJA

GRAD VUKOVAR

GRADONAČELNIK

KLASA: 013-02/22-01/1

URBROJ: 2196-1-02-22-6

Vukovar, 30. prosinca 2022.

Gradonačelnik

Ivan Penava, prof.